Фонд за развој пољопривреде општине Ражањ

расписује

**ЈАВНИ ПОЗИВ**

**о условима и начину коришћења подстицаја за меру**

**Инвестиције у физичка средства пољопривредних газдинстава**

**за инвестицију**

**Подизање нових или обнављање постојећих (крчење и подизање) производних (са наслоном) и матичних засада воћака, хмеља и винове лозе, као и постављање противградних мрежа, објеката и набавка опреме и средстава за тестирање, клонску селекцију, сертификацију, конзервацију и мултипликацију садног материјала**

Овим Јавним позивом се прописују услови и начин остваривања подстицаја за меру Инвестиције у физичка средства пољопривредних газдинстава за Подизање нових или обнављање постојећих (крчење и подизање) производних (са наслоном) и матичних засада воћака, хмеља и винове лозе, као и постављање противградних мрежа, објеката и набавка опреме и средстава за тестирање, клонску селекцију, сертификацију, конзервацију и мултипликацију садног материјала

Предмет подстицаја је набавка садница шљиве, дуње, купине и вишње.

Подносилац захтева може добити саднице за подизање засада шљиве, дуње и купине и то:

* 250 садница шљиве
* 150 садница дуње
* 500 садница купине
* 250 садница вишње

Површина подигнутог засада неможе бити мања од 0,10 ха.

Право на подстицај под условима утврђеним овим јавним позивом има физичко лице-носилац регистрованог комерцијалног породичног пољопривредног газдинства са активним статусом и налази се на територији општине Ражањ. Корисник мора имати пребивалиште и производњу на територији општине Ражањ.

Право на подстицаје има лице ако:

* за инвестицију за коју подноси захтев не користи и да неће користити подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;

Право на коришћење подстицаја немају лица чије би коришћење подстицаја било у супротности са законом.

**Право на коришћење подстицаја немају лица која су остварила право на подстицаје по неком другом основу.**

Захтев за коришћење подстицаја доставља се писарници Општинске управе општине Ражањ од 01. сепембра до 30. септембра 2016. год.

Захтев се подноси на обрасцу: Захтев за коришћење подстицаја за инвестиције у физичка средства пољопривредних газдинства који је одштампан уз овај јавни позив и чини његов саставни део.

Подносилац захтева може да поднесе само један захтев.

Образац захтева може се преузети у канцеларији Фонда за развој пољопривреде општине Ражањ.

Уз захтев се подноси:

* **изјава подносиоца захтева да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, не старија од три месеца од дана подношења захтева (оригинал или оверена фотокопија);**
* **потврда о активном и комерцијаном статусу газдинства за 2016. годину (оригинал или оверена фотокопија);**
* **извод из Регистра пољопривредних газдинстава Подаци о структури биљне производње за 2016. год.(оригинал или оверена фотокопија);**
* **оверена изјава да је подносилац захтева или члан његовог пољопривредног газдинства члан удружења пољопривредника или земљорадничке задруге са територије општине Ражањ;**
* **лабораториско испитивање хемијских особина земљишта са препоруком за подизање засада(за воћну врсту за коју се конкурише) не старије од годину дана или доказ да је узорак земљишта предат лабораторији на испитивање.**
* **фотокопија личне карте;**

Документа која се достављају уз захтев за коришћење подстицаја морају да гласе искључиво и само на подносиоца захтева.

Комисија формирана од стране Фонда за развој пољопривреде општине Ражањ врши административну обраду захтева, провером података из захтева и документације приложене уз захтев. Захтев поднет од стране лица које нема право на подстицаје, преурањен и неблаговремен захтев, захтев са непотпуном документацијом, захтев послат факсом или електронском поштом, као и сваки наредни захтев истог подносиоца у току трајања конкурса, комисија одбацује без даљег разматрања.

**Накнадна допуна документације није могућа.**

**Захтев и приложена документација остају трајно у архиви и не враћају се подносиоцу.**

Подстицаји се расподењују на основу извештаја комисије за расподелу средстава Фонда за развој пољопривреде општине Ражањ, по редоследу подношења захтева. Ако је више захтева поднето у исто време, редослед исплате подстицаја одређује се према времену пријема захтева у општинској управи.

Корисник подстицаја дужан је да омогући вршење контроле на лицу места у периоду од пет година од дана добијања подстицаја.

Корисник подстицаја за кога се утврди да није поступао у складу са наведеним дужан је да врати примљени износ подстицаја и губи право на подстицаје Фонда за развој пољопривреде у наредне 3 (три) године**.**

            **Јавни позив је отворен од 01. до 30. септембра 2016. године.**

Текст Јавног позива, образац Захтева и образац Изјаве за коришћење подстицаја може се преузети у канцеларији Фонда за развој пољопривреде општине Ражањ или на сајту .

Додатне информације на телефон 037/841-942 од 7 до 15 часова.

**Број:**

**У Ражњу, ПРЕДСЕДНИК УО ФОНДА**

**29.08.2016.године \_\_\_\_\_\_\_\_\_\_\_\_\_\_\_\_\_\_\_\_\_**

 ***Братислав Милосављевић***